Diari Oficial de la Generalitat Valenciana


Sumari del DOGV 199, del 29-10-1984 (1984/803517)

DECRET 111/1984, de 15 d'octubre, del Consell de la Generalitat Valenciana, pel qual s'estableixen i regulen subvencions per facilitar l'arrendament de terres per les cooperatives de treball associat dedicades a la producció agrícola.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/10/15/111/dof/vci/html**

### Dades del document

Número de DOGV
:   199

Data del DOGV
:   29-10-1984

Secció del DOGV
:   DISPOSICIONS GENERALS

Número del document
:   1984/803517


Data del document
:   15-10-1984

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

Decret 111/1984, de 15 d'octubre, del Consell de la Generalitat Valenciana, pel qual s'extableixen i regulen subvencions per facilitar l'arrendament de terres per les cooperatives de treball associat dedicades a la producció agrícola.  
L'associacionisme en l'àmbit de la Producció constitueix un objecte endefugible per complementar els esforços i les actuacions dels petits agricultors, en propiciar la percepció d'unes rendes majors i la correcció dels desequilibris estructurals associats amb les explotacions de dimensió reduïda. D'altra banda, convé fomentar la introducció dels jornalers en l'activitat productiva, per tal que s'hi genere una independència econòmica associada, tant a l'assumpte de responsabilitats pròpies i directes en l'activitat esmentada, com a l'extensió d'aquesta durant un horitzó temporal el més extens possible. Simultàniament, resulta profitós estimular en certs casos el cultiu de determinats productes, de tal manera que es garantesquen unes millors condicions en la comercialització i l'abastiment d'aquests.   
Per atendre els objectius assenyalats i corregir la infrautilització dels terrenys aptes per al conreu, a proposta del Conseller d'Agricultura, Pesca i Alimentació, i després de la deliberació del Consell de la Generalitat Valenciana, en sessió de 15 d'octubre de l984,   
DECRETE:   
Article 1.r   
Aquest Decret estableix una línia de subvenció de l?import del contractes d'arrendament de terres de conreu que convinguen les cooperatives de treball associat dedicades a la producció agrícola, quan hi actuen com a arrendataris.   
Article 2.n  
Podran participar com a arrendadors en els contractes esmentats les persones físiques o jurídiques que, a l'hora de celebrar el contracte o durant la vigència, no tinguen ni adquiresquen la condició de cooperativa de treball associat dedicada a la producció agrícola.   
Article 3.r  
També queden exclosos de la possibilitat d'actuar com a arrendadors les persones físiques, dels quals el nivell d?afinitat o consanguinitat amb els socis de la cooperativa arrendatària siga de primer i segon grau.   
Article 4.t  
Podran acollir-se als beneficis d'aquest Decret les cooperatives de treball associat dedicades a la producció agrícola legalment constituïdes i les que adquiresquen la condició esmentada a l'hora d'efectuar el contracte d'arrendament corresponent.   
Article 5.è  
La subvenció que s'atorgue abastarà fins el 25 per cent del preu estipulat en el contracte d'arrendament, per al període de durada d'aquest, i aquella no podrà ultrapassar, en cap de cos, les 250.000 pessetes.   
Article 6.è  
Tindran preferència per a la consecució de les subvencions assenyalades les cooperatives de treball associat dedicades a la producció agrícola en què es justifique, almenys, alguna de les característiques següents:  
a) Que la constitució s'haja efectuat en els dos darrers anys.  
b) Que accepten el pla de producció que establesca la Conselleria d'Agricultura, Pesca i Alimentació.   
c) Que estiguen situades en zones amb atur estacional agrícola superior al de la mitjana de la Comunitat Valenciana, sempre que el període d'arrendament abaste els mesos de juny a setembre de 1985.  
d) Que hagen concertat la venda de la producció obtinguda amb les terres arrendades a una cooperativa de comercialització o que comercialitzen la venda ells mateixos.   
Article 7.é  
Les peticions, d'acord amb la regulació que s'establesca en desenvolupament d?aquest Decret, seran informades pel Servei d'Extensió Agrària i resoltes pel Conseller d'Agricultura, Pesca i Alimentació, a proposta del Director Executiu de l'Institut de Cooperativisme Agrari de València. Les peticions esmentades hauran de ser formulades, amb la documentació requerida, abans del 20 de desembre de 1984.   
Article 8.é  
El finançament d'aquestes subvencions s'efectuarà amb càrrec als fons que, en aquests efectes, siguen prevists per la Conselleria d'Agricultura, Pesca i Alimentació, entre els crèdits consignats per aquesta en el Pressupost vigent i amb la modificació prèvia corresponent d'aquests.   
Article 9.é  
Els Serveis Tècnics de la Conselleria d'Agricultura, Pesca i Alimentació comprovaran, mitjançant les inspeccions que s?hi estimen adients, el compliment per part de les cooperatives de treball associat de la finalitat per a la qual han obtingut les subvencions esmentades.   
DISPOSICIONS FINALS  
Primera  
El Conseller d'Agricultura, Pesca i Alimentació queda facultat per al desenvolupament i l'aplicació d'aquest Decret.   
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, 15 d'octubre de 1984.   
El President de la Generalitat,  
JOAN LERMA I BLASCO  
El Conseller d'Agricultura, Pesca i Alimentació,  
LLUIS FONT DE MORA I MONTESINOS


Còpia Permalink ELI